**DEN UAFHÆNGIGE REVISORS ERKLÆRING**

Til [Ledelsen i institution X] og Udenrigsministeriet

**Erklæring på opgørelse af realiserede faste omkostninger og opgørelse af realiseret omsætning**

**Konklusion**

Vi har revideret opgørelsen af de realiserede faste omkostninger for [institution X] for perioden [1. november 2019 – 29. februar 2020], som institutionen har medtaget i sin kompensationsansøgning.

Opgørelsen er udarbejdet i henhold til bekendtgørelse nr. 1857 af 11. november 2020 om midlertidig målrettet kompensation for faste omkostninger på Udenrigsministeriets område til foreninger, selvejende institutioner og fonde m.v. med primært offentlig finansiering, der er i økonomisk krise som følge af Coronavirussygdom 2019 (COVID-19) (i det følgende kaldet ”bekendtgørelsen”), bekendtgørelse nr. 197 af 03. februar 2021 om ændring af bekendtgørelse om midlertidig og målrettet kompensation for faste omkostninger på Udenrigsministeriets område til foreninger, selvejende institutioner og fonde m.v. med primært offentlig finansiering, der er i økonomisk krise som følge af Coronavirussygdom 2019 (COVID-19) og Udenrigsministeriets ansøgningsvejledning.

Vi har endvidere undersøgt, om opgørelsen af den realiserede omsætning og indtægter i perioden [1. juli 2019 – 31. december 2019, jf. bekendtgørelsens § 4, stk. 14, litra a [eller anden opgørelsesperiode, jf. § 4, stk. 14, litra b-e [b) 1. november 2019 til og med 29. februar 2019 - c) Fra stiftelsestidspunkt frem til og med 9. marts 2020 - d) anden opgørelsesperiode over minimum 4 måneder - e) samme referenceperiode som dokumenterer et negativt seneste resultat som følge af ekstraordinære omstændigheder]], som institutionen har medtaget i sin kompensationsansøgning, er i overensstemmelse med institutionens bogføring.

[Desuden har vi undersøgt, om resultatopgørelsen for perioden [1. januar – 31. december 2019 [eller anden opgørelsesperiode]], som institutionen har medtaget i sin kompensationsansøgning, er i overensstemmelse med institutionens bogføring. Resultatopgørelsen udviser et resultat på XX DKK]

Opgørelsen af de realiserede faste omkostninger for perioden [1. november 2019 – 29. februar 2020] udviser [XX] DKK, og opgørelsen af den realiserede omsætning, herunder kommerciel omsætning, for perioden [referenceperiode a, b, c, d, eller e] udviser XX DKK.

Det er vores opfattelse, at opgørelsen af de realiserede faste omkostninger for perioden [1. november 2019 – 29. februar 2020] i alle væsentlige henseender er udarbejdet i overensstemmelse med bekendtgørelsen.

Det er endvidere vores opfattelse, at opgørelsen af den realiserede omsætning for perioden 1. juli 2019 – 31. december 2019 [eller anden opgørelsesperiode, jf. bekendtgørelsens § 4, stk. 14, litra b, c, d eller e [se ovf.]] i alle væsentlige henseender er i overensstemmelse med institutionens bogføring.

**Grundlag for konklusion**

Vi har udført vores revision af opgørelsen af de realiserede faste omkostninger i overensstemmelse med internationale standarder om revision og de yderligere krav, der er gældende i Danmark. Vores ansvar ifølge disse standarder og krav er nærmere beskrevet i erklæringens afsnit ”Revisors ansvar”. Vi er uafhængige af institutionen i overensstemmelse med internationale etiske regler for revisorer (IESBA’s etiske regler) og de yderligere krav, der er gældende i Danmark, ligesom vi har opfyldt vores øvrige etiske forpligtelser i henhold til disse regler og krav. Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion.

Som led i vores undersøgelser af opgørelsen af den realiserede omsætning har vi afstemt den medtagne omsætning til institutionens bogføring. Det er vores opfattelse, at det udførte arbejde giver et tilstrækkeligt grundlag for vores konklusion.

**Fremhævelse af forhold i opgørelserne**Vi henleder opmærksomheden på beskrivelsen af praksis for opgørelsen af de realiserede faste omkostninger og opgørelsen af den realiserede omsætning og indtægter i institutionens opgørelse, hvor principperne herfor er beskrevet. Opgørelserne er udarbejdet med henblik på institutionens ansøgning om kompensation for faste omkostninger i henhold til bekendtgørelsen. Som følge heraf kan opgørelserne være uegnede til andre formål.

Endvidere gør vi opmærksom på, at vi ikke har udført revision eller review af opgørelsen af den realiserede omsætning for perioden [referenceperiode a, b, c, d eller e]. Hvis vi havde revideret eller udført review af opgørelsen af den realiserede omsætning i overensstemmelse med internationale standarder om revision eller om review, kunne vi være kommet frem til en anden konklusion.

Bekendtgørelsens § 10, stk. 1, nr. 1, 6 og 7, som er omfattet af denne erklæring, indeholder krav om, at institutions ledelse forholder sig til fremtidige forhold i relation til institutionens drift og omkostninger. Vores erklæring om revision omfatter ikke en stillingtagen til ledelsens vurdering af eller de af ledelsen anførte oplysninger om fremtidige forhold.

Vores erklæring er udelukkende udarbejdet til brug for institutionen og Udenrigsministeriet og bør ikke udleveres til eller anvendes af andre parter end institutionen og Udenrigsministeriet.

Vores konklusion er ikke modificeret som følge af disse forhold.

[Indsæt andre nødvendige fremhævelser af forhold, jf. ISA 800 henholdsvis ISA 706 og erklæringsbekendtgørelsens § 19]

**Ledelsens ansvar**

Ledelsen har ansvaret for udarbejdelsen af en opgørelse af de realiserede faste omkostninger og en opgørelse af den realiserede omsætning, der i alle væsentlige henseender er udarbejdet i overensstemmelse med bekendtgørelsen. Ledelsen har endvidere ansvaret for den interne kontrol, som ledelsen anser for nødvendig for at udarbejde opgørelserne uden væsentlig fejlinformation, uanset om denne skyldes besvigelser eller fejl.

**Revisors ansvar**

Vores mål er at opnå høj grad af sikkerhed for, om opgørelsen af de realiserede faste omkostninger som helhed er uden væsentlig fejlinformation, uanset om denne skyldes besvigelser eller fejl, og at afgive en erklæring med en konklusion. Høj grad af sikkerhed er et højt niveau af sikkerhed, men er ikke en garanti for, at en revision, der udføres i overensstemmelse med internationale standarder om revision og de yderligere krav, der er gældende i Danmark, altid vil afdække væsentlig fejlinformation, når sådan findes. Fejlinformationer kan opstå som følge af besvigelser eller fejl og kan betragtes som væsentlige, hvis det med rimelighed kan forventes, at de enkeltvis eller samlet har indflydelse på de økonomiske beslutninger, som brugerne træffer på grundlag af opgørelsen.

Som led i en revision, der udføres i overensstemmelse med internationale standarder om revision og de yderligere krav, der er gældende i Danmark, foretager vi faglige vurderinger og opretholder professionel skepsis under revisionen. Herudover:

* Identificerer og vurderer vi risikoen for væsentlig fejlinformation i opgørelsen af de realiserede faste omkostninger, uanset om denne skyldes besvigelser eller fejl, udformer og udfører revisionshandlinger som reaktion på disse risici samt opnår revisionsbevis, der er tilstrækkeligt og egnet til at danne grundlag for vores konklusion. Risikoen for ikke at opdage væsentlig fejlinformation forårsaget af besvigelser er højere end ved væsentlig fejlinformation forårsaget af fejl, idet besvigelser kan omfatte sammensværgelser, dokumentfalsk, bevidste udeladelser, vildledning eller tilsidesættelse af intern kontrol.
* Opnår vi forståelse af den interne kontrol med relevans for revisionen for at kunne udforme revisionshandlinger, der er passende efter omstændighederne, men ikke for at kunne udtrykke en konklusion om effektiviteten af institutionens interne kontrol.
* Tager vi stilling til, om den praksis, som er anvendt af ledelsen, ved opgørelsen af de realiserede faste omkostninger, er passende, samt om de regnskabsmæssige skøn og tilknyttede oplysninger, som ledelsen har udarbejdet, er rimelige.

Vi kommunikerer med den øverste ledelse om blandt andet det planlagte omfang og den tidsmæssige placering af revisionen samt betydelige revisionsmæssige observationer, herunder eventuelle betydelige mangler i intern kontrol, som vi identificerer under revisionen.

By, dato

Revisionsvirksomhedens navn

CVR-nr. xx xx xx xx

Revisors navn

Revisors titel

MNE-nr. xx xx xx xx